यदु कुल में जन्मे पृथु श्रुवा नामक पुत्र से धर्म नाम का पुत्र हुआ । उस धर्म का पुत्र उष्ना हुआ जो एक सौ (100) अश्वमेधों का याट् हुआ । याट् - अर्थात यज्ञ करने वाला । याट् या याजक (यज्ञ करने वाला) - दोनों समानार्थक हैं । याट् शब्द का अर्थ यष्टा अर्थात् यज्ञ करने वाला और शनैः शनैः लोकभाषा में याट् को जाट कहा जाने लगा क्योंकि य अक्षर अपभ्रंश होकर ज हो जाया करता है जैसे यमुना से जमुना, यमदग्नि से जमदग्नि, यज्ञमान से जजमान ।